Vir Johan, Fourie, Liesle en Braam vir energie vir die spesiale eise van die laaste weke van die jaar. Bid ook vir Filemon en Sharon.
Bid vir die Kerkraadsvergadering Maandagaand 12 November. Bid dat die kerkraad sal oop wees vir die leiding van die Gees, in alle besluite.
Vir verskillende gebiede in die wêreld wat die afgelope tyd getref is deur rampe soos aardbewings en vloede. Bid vir doeltreffende noodleniging. Bid vir mense wat ontwortel is en wie se huise vernietig is.
Bid vir ouers in ons gemeente wat besondere sorge het oor kinders se probleme en materiële en geestelike welsyn.
Vir ons predikante en kantoor- en terreinpersoneel, vir goeie gesondheid en vir energie en geesdrif om die laaste skof van die jaar te voltooi.
Vir die nuwe kwartaal – vir onderwysers en leerders wat vir die eindeksamen voorberei. Bid in besonder vir die matrieks.
Ons plaaslike polisie – vir die aanstelling van ‘n nuwe stasiebevelvoerder en ander nuwe personeel. Bid dat dit bekwame mense sal wees vir wie diens aan die gemeenskap eerste prioriteit is.
Ons plaaslike hospitale, veral Helderberghospitaal wat groot getalle behoeftige pasiënte moet help. Bid vir die personeel – vir energie en toewyding, en ook vir empatie.
Ons sê dankie vir die damme wat 70% vol is. Bid vir die gebiede in die Oos-Kaap en die Karoo waar daar steeds ‘n krisis heers.
Vir Chris Hollenbach en sy helpers met die beplanning vir die gemeentekamp 13 tot 14 Oktober by Bettysbaai.
Vir die vervolgde kerk wêreldwyd. Bid dat gelowiges deur die krag van die Gees versterk en getroos sal word sodat hulle in liefde teenoor hulle vervolgers kan reageer.
Bid vir almal wat geraak word deur die ongeluk by Denel. Bid veral vir die gesinne wat hulle broodwinner verloor het.
Vir die beplanning en voorbereidings vir die Kersmark. Bid vir die komitee en ook vir die uitstallers.
Ons gemeente se kategese – vir die kategete en vir die kinders. Bid dat die kinders die boodskap van God se liefde sal raak hoor.
Vir ons land se president – vir wysheid om die land in die regte rigting te stuur sodat daar vir almal ‘n beter lewe moontlik sal wees.
Vir die polisie wat gedurig opstande en betogings moet hanteer, soms met lewensgevaar. Bid vir hulle beskerming en ook vir goeie leierskap.
Bid vir die werk van die Betesda-bediening – vir elkeen wat help en vir elke bejaarde en sieke wat ondersteun word.
Chris en Sippe se besoek aan Indië. Bid vir veilige reis per trein en vliegtuig en vir goeie gesondheid. Bid ook vir die pastore wat die opleiding sal ontvang. Bid dat dit vir hulle sinvol sal wees en toepaslik om in hulle gemeentes aan te wend.
Vir die nuwe skoolkwartaal – bid vir skoolhoofde en onderwysers vir die nodige liefde en wysheid om leerders op te bou en toe te rus.
Bid vir almal wat hulle lewens daaraan wy om die Bybel vir mense in hulle eie taal beskikbaar te stel. Bid vir vertalers wat dikwels in afgeleë gebiede en onder moeilike omstandighede werk.
Bid vir die ouetehuise in ons omgewing. Bid vir wedersydse geduld en respek tussen die inwoners en personeel. Bid ook vir voldoende fondse waar daar geldnood is.
Bid vir almal wat saamwerk vir die Moedersdagete. Bid dat dit ‘n vreugdevolle geleentheid tot eer van God sal wees.
Bid vir die polisie wat dwelmmisdaad moet bekamp. Bid vir ‘n wil by die polisie-owerhede om prioriteit daaraan te gee. Bid vir die beskerming van die polisiemanne op die grond.
Laat ons dank bring vir die reën en steeds in afhanklikheid bid vir genoeg reën om die damme vol te maak.
Bid vir dwelmafhanklikes en hulle gesinne. Bid vir rehabilitasie-instansies vir befondsing, toegewyde personeel en vir wysheid en sukses op hulle werk.
Loof die Here vir die Kairosbediening onder langtermyngevangenes. Bid dat die werk sal uitbrei en baie lewens verander.
Vir al die personeel van ons plaaslike polisiekantoor wat baie stres moet hanteer agv hulle werk. Bid vir hulle beskerming en ook vir hulle emosionele en gesinslewens.